
19. zasadnutie	Bod programu MZ č.:8
MZ mesta Trnava	Materiál č.:2
9.12.2025
Návrh Plánu kontrolnej činnosti Útvaru hlavného kontrolóra mesta Trnava na I. polrok 2026
Návrh predkladá:	Návrh spracoval:
Ing. Monika Černayová	Ing. Monika Černayová
hlavná kontrolórka mesta	hlavná kontrolórka mesta
Spracované: 24. novembra 2025
Zodpovedá: hlavná kontrolórka mesta
Číslo spisu: 49551/2025

Návrh uznesenia
k Návrhu Plánu kontrolnej činnosti Útvaru hlavného kontrolóra mesta Trnava na I. polrok 2026
Mestské zastupiteľstvo mesta Trnava po prerokovaní:
Schvaľuje
Plán kontrolnej činnosti Útvaru hlavného kontrolóra mesta Trnava na I. polrok 2026.
Poveruje
Hlavnú kontrolórku mesta na vykonanie kontroly podľa schváleného plánu kontrolnej činnosti na I. polrok 2026.

Dôvodová správa
V zmysle § 18f ods. 1 písm. b) zákona SNR č. 369/1990 Zb. o obecnom zriadení v znení neskorších predpisov je úlohou hlavného kontrolóra predložiť mestskému zastupiteľstvu raz za šesť mesiacov návrh plánu kontrolnej činnosti, ktorý musí byť najneskôr 15 dní pred prerokovaním v zastupiteľstve zverejnený spôsobom v meste obvyklým. 
Na zasadnutie Mestského zastupiteľstva mesta Trnava predkladám návrh plánu kontrolnej činnosti na obdobie šiestich mesiacov, t. j. od 1. januára do 30. júna 2026.
Návrh plánu kontrolnej činnosti bol zverejnený na centrálnej úradnej elektronickej tabuli a úradnej tabuli mesta dňa 24. novembra 2025 a tiež na internetovej a intranetovej stránke mesta dňa 24. novembra 2025, t. j. min. 15 dní pred zasadnutím Mestského zastupiteľstva mesta Trnava, podľa § 18f ods. 1 písm. b) zákona č. 369/1990 Zb. o obecnom zriadení v z.n.p. a § 6 ods. 3 zákona č. 211/2000 Z. z. o slobodnom prístupe k informáciám v z.n.p.
Činnosť hlavného kontrolóra a útvaru hlavného kontrolóra v I. polroku 2026 bude okrem vykonania samotnej kontrolnej činnosti zameraná aj na mimokontrolné aktivity, medzi ktoré patrí napríklad vypracovanie odborného stanoviska k návrhu záverečného účtu mesta, účasť na vzdelávacích aktivitách (interných či externých) súvisiacich s odbornou prípravou na výkon samotných kontrol, či na spoluprácu s vedením mesta, ktorému kontrola dáva spätnú väzbu.

Útvar hlavného kontrolóra mesta Trnava
Návrh Plánu kontrolnej činnosti na I. polrok 2026
1. Kontrola prevodov nehnuteľného majetku mesta, ktorého všeobecná hodnota prevýšila 20 000,00 eur (rok 2025) 
2. Kontrola nakladania s majetkom a hospodárenia s finančnými prostriedkami v organizácii zriadenej mestom (vybraná ZŠ s MŠ) – pokračujúca kontrola z roku 2025
3. Kontrola dodržiavania ustanovení Zmluvy o vypožičaní priestorov Športového areálu J.Slottu Trnava v znení je dodatkov
4. Kontrola stavu a vývoja dlhu mesta
5. Kontrola účelnosti vynakladania finančných prostriedkov na projekty za obdobie rokov 2024 - 2025
6. Kontrola evidencie, výberu a účtovania poplatkov v zariadeniach školského stravovania 
7. Kontrola dodržiavania zákona č. 211/2000 Z. z. o slobodnom prístupe k informáciám v podmienkach mestskej samosprávy
8. Kontrola vykonaná z vlastného podnetu na základe poznatkov, o ktorých sa hlavná kontrolórka dozvie pri výkone svojej činnosti
9. Kontrola vykonaná na základe uznesenia Mestského zastupiteľstva v Trnave
10. Kontrola vykonaná na základe podnetu primátora mesta
11. Vypracovanie odborného stanoviska k návrhu Záverečného účtu mesta Trnava za rok 2025
12. Vybavovanie podnetov prijatých v súlade so zákonom č. 54/2019 Z. z. o niektorých opatreniach s oznamovaním protispoločenskej činnosti a Smernica, ktorou sa upravujú podrobnosti pri oznamovaní a preverovaní oznámení o protispoločenskej činnosti.
Poradie kontrol nie je záväzné a bude aktualizované počas obdobia realizácie plánu kontrolnej činnosti.
Plán kontrolnej činnosti je určujúci pre výkon kontrolnej činnosti. Ukončenie jednotlivých kontrol vzhľadom na rozsah a komplikovanosť sa môže presunúť do ďalšieho polroku.
V Trnave 21. novembra 2025

